SBC

Το Social Business Channel (Κοινωνικό Επιχειρηματικό Κανάλι ή αλλιώς SBC) είναι διαδικτυακό κανάλι, με έδρα τo Νέο Ηράκλειο και το πρώτο και μοναδικό ελεύθερο θεματικό κανάλι για την οικονομία στην Ελλάδα. Ξεκίνησε να λειτουργεί τον Δεκέμβριο του 2005 μεταδίδοντας πλήθος εκπομπών για το χρηματιστήριο, την οικονομία και την κίνηση, στην Ελληνική και τη διεθνή αγορά.

Πιστοποίηση και διακρίσεις
Το SBC είχε πιστοποιηθεί σύμφωνα με το διεθνές πρότυπο της ISO 9001:2000 από τον διεθνή φορέα Βureau Veritas ενώ είχε διακριθεί από τον Πρόεδρο του Χρηματιστηρίου των Αθηνών Σπύρο Καπράλο κατά τη διάρκεια της πρώτης συνεδρίασης του ΧΑ του 2007. Επίσης, είχε πραγματοποιήσει συνεντεύξεις, που απασχόλησαν τα ΜΜΕ, όπως του διοικητή της ΤτΕ Γεωργίου Προβόπουλου, του επικεφαλής του ομίλου ASPIS (ΑΣΠΙΣ) Παύλου Ψωμιάδη, του πρώην υπουργού Οικονομίας Γιώργου Παπακωνσταντίνου, του Διευθύνοντος Συμβούλου της Hellas Sat Χριστόδουλου Πρωτοπαπά, του Δόκτωρ Ν. Καποσίτα κτλ.

Συνεργασίες
Συνεργαζόταν με τα εγκυρότερα παγκόσμια οικονομικά τηλεοπτικά δίκτυα, το Bloomberg και το Russia Today ενώ προβαλλόταν σε όλες τις οθόνες του Χρηματιστηρίου Αθηνών.

Εμβέλεια

Επίγεια ψηφιακά και αναλογικά
Το SBC εξέπεμψε στα πρώτα χρόνια της λειτουργίας του και επίγεια αναλογικά, ως περιφερειακός σταθμός στον Νομό Αττικής, αλλά πειρατικά, παίρνοντας πολλές φορές προσωρινή και όχι νόμιμη άδεια. Το κανάλι την περίοδο 2005 με 2018, είχε συνάψει επίσης διάφορες συνεργασίες με πολλά νόμιμα περιφερειακά κανάλια της Αττικής, σε σκοπό να βγάλει πρόγραμμα μέσα από επίγεια συχνότητα, δια της πλαγίας οδού, όπως με τα Local TV (νυν Nickelodeon Greece), Channel 9, Κανάλι 10 (και αργότερα Sunny Channel σήμερα Alert TV), RTP Κέντρο Κορίνθου και το αλήστου μνήμης TV Θεσσαλονίκη, τα οποία κανάλια διέθεταν ορισμένο χρόνο μετάδοσης του προγράμματος τους, στο SBC. Το Sunny Channel μάλιστα, παραβίαζε την ραδιοτηλεοπτική νομοθεσία και διέπραξε εμπορική διαχείριση και εκμετάλλευση του καναλιού κάτι που βάσει νόμου, απαγορεύεται αυστηρά, ενώ στα RTP Κέντρο και TV Θεσσαλονίκη, νομικά απαγορευόταν ρητά να μεταδώσουν το SBC, επειδή παραβίασαν πολλές φορές την ραδιοτηλεοπτική νομοθεσία, έχοντας μάλιστα σε μεγάλο βαθμό απουσία αυτόνομου προγράμματος.

Αξιοσημείωτα περιστατικά επίγειας εμβέλειας του SBC
Στα πρώτα χρόνια λειτουργίας του, το 2005 ως Satellite Business Channel καθώς εξέπεμπε και δορυφορικά θεωρούσαν ότι είναι η συνέχεια του άλλοτε τηλεοπτικού σταθμού εθνικής εμβέλειας Tempo TV, επειδή βγήκε ξαφνικά από την μέχρι τότε αναλογική συχνότητα του από τον Υμηττό (22 UHF), δυο χρόνια μετά το οριστικό κλείσιμο του, το 2003 (κάτι τέτοιο όμως δεν ισχύει, διότι τα δύο κανάλια, ήταν διαφορετικές εταιρίες).
Στο δεύτερο ξεκίνημα εξέπεμπε από δύο κέντρα εκπομπής της Αττικής, την Πάρνηθα (49 UHF) και τον Υμηττό (35 UHF) από όπου μεταδιδόταν το Local TV (νυν Nickelodeon) και παράλληλα από δεύτερη συχνότητα του Υμηττού (22 UHF) που είχε παραχωρηθεί στην ΕΡΤ για να εκπέμψει το κανάλι της Βουλής και από την Αίγινα (50 UHF).
Στις 15 Ιουνίου 2010, η εκπομπή του SBC πραγματοποιείται μόνο διαδικτυακά έπειτα από απόφαση της ΕΕΤΤ να διακόψει την τηλεοπτική του μετάδοση από τον Υμηττό. Η διακοπή του σταθμού έφερε θύελλα αντιδράσεων από τηλεθεατές και επενδυτές οδηγώντας μάλιστα στην ανεργία 80 εργαζομένους.
Τον Ιούλιο του ίδιου έτους, μετά την επικείμενη διακοπή του SBC από τη συχνότητα του Local TV ο δεύτερος σταθμός άλλαξε ιδιοκτησία και τη Δευτέρα 12 Ιουλίου επανήλθε στις παλιές του συχνότητες (35 και 49 UHF) και στο παλιό του όνομα, αναμεταδίδοντας τα προγράμματα του Nickelodeon. Μετά από δύο εβδομάδες και πέντε μέρες (31 Ιουλίου) πρώην στελέχη του SBC προχώρησαν σε συζητήσεις με το Channel 9 προκειμένου το κανάλι να εκπέμψει προσωρινά μέσα από την συχνότητα του δεύτερου καλύπτοντας το 30% του τηλεοπτικού χρόνου ενώ στις 3 Σεπτεμβρίου το Local TV μετατράπηκε στη σημερινή ελληνική έκδοση του Nickelodeon. Εν τέλει, το Channel 9 αποφάσισε να εκπέμπει αντ' αυτού, πρόγραμμα με πρωτότυπες οικονομικές εκπομπές, τελούμενες από τα αναφερόμενα στελέχη και με επικεφαλής τον Παναγιώτη Μπουσμπορέλη, ο οποίος είχε επίσης αποχωρήσει από τον σταθμό.
Στις 14 Ιανουαρίου 2013, η Ραδιοτηλεοπτικές Εκμεταλλεύσεις Jeronimo Groovy A.E. που κατέχει το περιφερειακό κανάλι Sunny Channel (σημερινό Alert TV), είχε υπογράψει σύμβαση με την SBC Α.Ε. για την εμπορική διαχείριση και εκμετάλλευση του καναλιού κάτι που βάσει νόμου, απαγορεύεται αυστηρά. Ωστόσο, μετά από δύο εβδομάδες και πέντε ημέρες (2 Φεβρουαρίου), το SBC ξεκίνησε να εκπέμπει εκ νέου από τη συχνότητα του συγκεκριμένου καναλιού.
Από το Μάρτιο του 2013 έως και τον Ιούλιο του 2014 αναμεταδίδεται μέρος του προγράμματος του SBC στην Θεσσαλονίκη και την Κεντρική Μακεδονία από το τοπικό κανάλι TV Θεσσαλονίκη το οποίο έχει διακόψει την λειτουργία του.
Την 1η Αυγούστου 2014, το SBC εκπέμπει βάσει νόμου υποχρεωτικά μόνο ψηφιακά μέσω της επίγειας πλατφόρμας της Digea από 13 κέντρα εκπομπής στην Αττική και την Εύβοια, ενώ έναν χρόνο αργότερα, η Digea μετά διέκοψε οριστικά την μετάδοση του SBC με αποτέλεσμα το κανάλι να διασπαστεί τηλεοπτικά για να επανέλθει το Sunny Channel το οποίο την άνοιξη του 2016 μετονομάστηκε σε Alert TV.
Στις 8 Μαρτίου 2018 το ΕΣΡ δεν αναγνώρισε το δικαίωμα νόμιμης λειτουργίας του SBC με αποτέλεσμα να δώσει εντολή στην Digea να διακόψει την επίγεια μετάδοση του σταθμού κάτι που έγινε το βράδυ της 20ής Ιουνίου. Ωστόσο ο σταθμός συνέχισε να μεταδίδεται διαδικτυακά και δορυφορικά μέσω της COSMOTE TV ενώ μετά από τρεις μήνες, δύο εβδομάδες και τέσσερις ημέρες (8 Οκτωβρίου), το πρόγραμμα του SBC ξεκίνησε να αναμεταδίδεται επίγεια από την συχνότητα του Attica TV.

Συνδρομητικά
Το SBC ξεκίνησε να μεταδίδεται και στην συνδρομητική πλατφόρμα της COSMOTE TV και ήταν διαθέσιμος από τις 14 Δεκεμβρίου 2012 μέχρι τις 25 Νοεμβρίου 2018 (Θέση 654), καθώς έληξε η συνεργασία που είχε με την COSMOTE TV. Ο σταθμός εκπέμπει μόνο σαν ένθετο χρηματιστηριακό πρόγραμμα στην Αττική (μέσω του Attica TV) και διαδικτυακά.

Ιδιοκτησία
Στα τέλη του 1991 συστάθηκε η V.C.A. (Video and Computer Applications) Τηλεοπτικές και Κινηματογραφικές Επιχειρήσεις Ανώνυμος Εταιρεία ως συνέχεια της Ηλεκτρονικές Εφαρμογές Ε.Π.Ε. Ένας εκ των ιδρυτών είναι ο Ηλίας Κοπανίτσας ο οποίος συμμετείχε ως μέτοχος και διευθυντής στο Tempo TV από το ξεκίνημα των οικονομικών προβλημάτων μέχρι το κλείσιμό του.

Στη θέση του Tempo και για μία εβδομάδα εκπέμπει πειρατικό κανάλι με το όνομα Neo ενώ η VCA πριν τη λειτουργία του SBC κατέθεσε αίτηση για περιφερειακή άδεια. Το 2008, μετονομάστηκε σε SBC TV Τηλεοπτικές Επιχειρήσεις Ανώνυμος Εταιρεία και μεταφέρθηκε στις τωρινές της εγκαταστάσεις στο Νέο Ηράκλειο.

Παραπομπές

Επίσημη ιστοσελίδα

Μέσα Μαζικής Ενημέρωσης της Αθήνας
Τηλεοπτικά κανάλια και σταθμοί οι οποίοι έκλεισαν το 2018